
ΕΦΗΜΕΡΙΔΑ 
ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


13 Φεβρουάριου 2019 


ΤΕΥΧΟΣ ΔΕΥΤΕΡΟ 


Αρ 


. Φύλλου 384 


ΠΕΡΙΕΧΟΜΕΝΑ 

ΑΠΟΦΑΣΕΙΣ 


1 

Ανακατανομή κενών οργανικών θέσεων ειδικευ¬ 
μένων ιατρών Ε.Σ.Υ. στο Γενικό Νοσοκομείο Ζα¬ 
κύνθου ΑΓΙΟΣ ΔΙΟΝΥΣΙΟΣ. 

2 

Ανακατανομή κενών οργανικών θέσεων στο Πα¬ 
νεπιστημιακό Γενικό Νοσοκομείο Ιωαννίνων. 

3 

Όροι και προϋποθέσεις λειτουργίας Μονάδων 
Εφαρμογής Αρχέγονων Αιμοποιητικών Κυττάρων. 

4 

Κοστολόγηση οδοντοτεχνικών εργασιών. 


ΑΠΟΦΑΣΕΙΣ 

Αριθμ. Γ2α/79344/18 (1) 

Ανακατανομή κενών οργανικών θέσεων ειδικευ¬ 
μένων ιατρών Ε.Σ.Υ. στο Γενικό Νοσοκομείο Ζα¬ 
κύνθου ΑΓΙΟΣ ΔΙΟΝΥΣΙΟΣ. 

ΟΙ ΥΠΟΥΡΓΟΙ 

ΥΓΕΙΑΣ - ΔΙΟΙΚΗΤΙΚΗΣ ΑΝΑΣΥΓΚΡΟΤΗΣΗΣ 

Έχοντας υπόψη: 

1. Τις διατάξεις: 

α) της παρ. 5 του άρθρου 54 του ν. 4178/2013 «Αντι¬ 
μετώπιση της Αυθαίρετης Δόμησης - Περιβαλλοντικό 
Ισοζύγιο και άλλες διατάξεις» (Α' 174), όπως ισχύει, β) του 
άρθρου 90 του Κώδικα Νομοθεσίας για την Κυβέρνηση 
και τα κυβερνητικά όργανα, που κυρώθηκε με το άρθρο 
πρώτο του π.δ. 63/2005 (Α' 98). 

2. Το π.δ. 123/2016 «Ανασύσταση και μετονομασία 
του Υπουργείου Διοικητικής Μεταρρύθμισης και Ηλε¬ 
κτρονικής Διακυβέρνησης, ανασύσταση του Υπουργείου 
Τουρισμού, σύσταση Υπουργείου Μεταναστευτικής Πο¬ 
λιτικής και Υπουργείου Ψηφιακής Πολιτικής,Τηλεπικοι¬ 
νωνιών και Ενημέρωσης, μετονομασία Υπουργείων Εσω¬ 
τερικών και Διοικητικής Ανασυγκρότησης, Οικονομίας, 
Ανάπτυξης και Τουρισμού και Υποδομών, Μεταφορών 
και Δικτύων» (Α' 208). 

3. Το π.δ. 88/2018 «Διορισμός Υπουργών, Αναπληρω¬ 
τών Υπουργών και Υφυπουργών» (Α' 160). 


4. Το π.δ. 73/2015 «Διορισμός Αντιπροέδρου της Κυ¬ 
βέρνησης, Υπουργών, Αναπληρωτών Υπουργών και 
Υφυπουργών» (Α' 116). 

5. Την Υ25/06-10-2015 απόφαση του Πρωθυπουργού 
«Ανάθεση αρμοδιοτήτων στον Αναπληρωτή Υπουργό 
Υγείας Παύλο Πολάκη» (Β' 2144), όπως ισχύει. 

6. Την Υ4α/134306/11/10-04-2012 κοινή υπουργική 
απόφαση «Οργανισμός του Γενικού Νοσοκομείου Ζα¬ 
κύνθου ΑΓΙΟΣ ΔΙΟΝΥΣΙΟΣ» (Β' 1159). 

7. Την Υ4α/27878/20-05-2013 «Τροποποίηση θέσεων 
ειδικευμένων γιατρών ΕΣΥ σε νοσοκομεία αρμοδιότητας 
της 6ης Υ.ΠΕ. Πελοποννήσου, Ιονίων Νήσων, Ηπείρου και 
Δυτικής Ελλάδας» (Β' 1289). 

8. Την 7839/09-10-2018 απόφαση του Διοικητή της 
6ης Υ.ΠΕ. Πελοποννήσου, Ιονίων Νήσων, Ηπείρου και 
Δυτικής Ελλάδας. 

9. Το απόσπασμα πρακτικού της 14ης/21 -08-2018 Συ¬ 
νεδρίασης του Διοικητικού Συμβουλίου του Γενικού Νο¬ 
σοκομείου Ζακύνθου ΑΓΙΟΣ ΔΙΟΝΥΣΙΟΣ (θέμα 2ο ΕΗΔ). 

10. Την απόφαση της 93ης Συνεδρίασηςτου ΚΕ.ΣΥ.ΠΕ. 
κατά την 14η Δεκεμβρίου 2018 (θέμα 19ο). 

11. Το αριθμ. Β1 α/οικ.2531 /11 -01 -2019 έγγραφο του 
Προϊσταμένου της Γεν. Διεύθυνσης Οικονομικών Υπη¬ 
ρεσιών του Υπουργείου Υγείας. 

12. Το γεγονός ότι από την εφαρμογή των διατάξεων 
της απόφασης αυτής δεν προκαλείται επιπλέον δαπάνη 
σε βάροςτου κρατικού Προϋπολογισμού, αποφασίζουμε: 

Την ανακατανομή κενών οργανικών θέσεων, όπως αυ¬ 
τές προβλέπονται στο άρθρο 14 της Υ4α/134306/11/ 
10-04-2012 κοινής υπουργικής απόφασης «Οργανισμός 
του Γενικού Νοσοκομείου Ζακύνθου ΑΓΙΟΣ ΔΙΟΝΥΣΙΟΣ» 
(Β' 1159), όπως αυτή έχει τροποποιηθεί και ισχύει, μέσω 
κατάργησης και αντίστοιχης σύστασης θέσεων, ως εξής: 


ΕΙΔΙΚΟΤΗΤΑ 

ΑΡΙΘΜΟΣ ΚΕΝΩΝ 
ΘΕΣΕΩΝ ΠΟΥ 
ΚΑΤΑΡΓΟΥΝΤΑΙ 

ΔΙΑΜΟΡΦΩΣΗ 
ΘΕΣΕΩΝ ΣΤΗΝ 
ΕΙΔΙΚΟΤΗΤΑ 

ΟΥΡΟΛΟΓΙΑ 

1 

1 


ΕΙΔΙΚΟΤΗΤΑ 

ΑΡΙΘΜΟΣ ΚΕΝΩΝ 
ΘΕΣΕΩΝ ΠΟΥ 
ΣΥΝΙΣΤΩΝΤΑΙ 

ΔΙΑΜΟΡΦΩΣΗ 
ΘΕΣΕΩΝ ΣΤΗΝ 
ΕΙΔΙΚΟΤΗΤΑ 

ΚΑΡΔΙΟΛΟΓΙΑ 

1 

5 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


Τεύχος Β'384/13.02.2019 


Κατά τα λοιπά το τροποποιούμενο άρθρο παραμένει 
ως έχει. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 4 Φεβρουάριου 2019 
Οι Υπουργοί 

Αναπληρωτής Διοικητικής 

Υπουργός Υγείας Ανασυγκρότησης 

ΠΑΥΛΟΣ ΠΟΛΑΚΗΣ ΜΑΡΙΑ - ΕΛΙΖΑ 

ΞΕΝΟΓΙ ΑΝ ΝΑΚΟΠΟΥΛΟΥ 


Αριθμ. Γ2α/89948/18 (2) 

Ανακατανομή κενών οργανικών θέσεων στο Πα¬ 
νεπιστημιακό Γενικό Νοσοκομείο Ιωαννίνων. 

ΟΙ ΥΠΟΥΡΓΟΙ 

ΥΓΕΙΑΣ - ΔΙΟΙΚΗΤΙΚΗΣ ΑΝΑΣΥΓΚΡΟΤΗΣΗΣ 

Έχοντας υπόψη: 

Ι.Τις διατάξεις: 

α) της παρ. 5 του άρθρου 54 του ν. 4178/2013 «Αντι¬ 
μετώπιση της Αυθαίρετης Δόμησης - Περιβαλλοντικό 
Ισοζύγιο και άλλες διατάξεις» (Α' 174), όπως ισχύει, 
β) του άρθρου 90 του Κώδικα Νομοθεσίας για την Κυ¬ 
βέρνηση και τα Κυβερνητικά Όργανα, που κυρώθηκε με 
το άρθρο πρώτο του π.δ. 63/2005 (Α' 98). 

2. Το π.δ. 123/2016 «Ανασύσταση και μετονομασία 
του Υπουργείου Διοικητικής Μεταρρύθμισης και Ηλε¬ 
κτρονικής Διακυβέρνησης, ανασύσταση του Υπουργείου 
Τουρισμού, σύσταση Υπουργείου Μεταναστευτικής Πο¬ 
λιτικής και Υπουργείου Ψηφιακής Πολιτικής,Τηλεπικοι¬ 
νωνιών και Ενημέρωσης, μετονομασία Υπουργείων Εσω¬ 
τερικών και Διοικητικής Ανασυγκρότησης, Οικονομίας, 
Ανάπτυξης και Τουρισμού και Υποδομών, Μεταφορών 
και Δικτύων» (Α' 208). 

3. Το π.δ. 88/2018 «Διορισμός Υπουργών, Αναπληρω¬ 
τών Υπουργών και Υφυπουργών» (Α' 160). 

4. Το π.δ. 73/2015 «Διορισμός Αντιπροέδρου της Κυ¬ 
βέρνησης, Υπουργών, Αναπληρωτών Υπουργών και 
Υφυπουργών» (Α' 116). 

5. ΤηνΥ25/06-10-2015 απόφαση του Πρωθυπουργού 
«Ανάθεση αρμοδιοτήτων στον Αναπληρωτή Υπουργό 
Υγείας Παύλο Πολάκη» (Β' 2144), όπως ισχύει. 

6. Την Υ4α/οικ.39190/10-04-2012 κοινή υπουργική 
απόφαση «Οργανισμός του Πανεπιστημιακού Γενικού 
Νοσοκομείου Ιωαννίνων» (Β' 1243). 

7. Την ΤΠ/01 /12/23651 /9-9-2014 πράξη του Διοικητή 
του Πανεπιστημιακού Γενικού Νοσοκομείου Ιωαννίνων 
(Β' 3253). 

8. Την 7200/21-09-2018 απόφαση του Διοικητή της 
6ης Υ.ΠΕ. Πελοποννήσου, Ιονίων Νήσων, Ηπείρου και 
Δυτικής Ελλάδας. 

9. Το αριθμ. ΤΠ.01/10/2/23236/16-08-2018 έγγραφο 
του Π.Γ.Ν. Ιωαννίνων, με συνημμένο το απόσπασμα πρα¬ 


κτικού της 18ης/26-07-2018 συνεδρίασης του Διοικητι¬ 
κού Συμβουλίου (θέμα 30ο). 

10. Το αριθμ. 44454/09-11-2018 έγγραφο της Διοίκη¬ 
σης της 6ης Υ.ΠΕ. Πελοποννήσου, Ιονίων Νήσων, Ηπείρου 
και Δυτικής Ελλάδας. 

11. Το αριθμ. 26857/24-09-2018 έγγραφο του Π.Γ.Ν. 
Ιωαννίνων, με συνημμένο το απόσπασμα πρακτικού της 
20ης/13-09-2018 Συνεδρίασης του Διοικητικού Συμβου¬ 
λίου (θέμα 10ο). 

12. Την απόφαση της 93ης Συνεδρίασης του ΚΕ.ΣΥ.ΠΕ. 
κατά την 14η Δεκεμβρίου 2018 (Θέματα 6ο, 7ο). 

13. Το αριθμ. Βία/οικ. 2533/11-01-2019 έγγραφο του 
Προϊσταμένου της Γεν. Διεύθυνσης Οικονομικών Υπη¬ 
ρεσιών του Υπουργείου Υγείας. 

14. Το γεγονός ότι από την εφαρμογή των διατάξεων 
της απόφασης αυτής δεν προκαλείται επιπλέον δαπάνη 
σε βάρος του κρατικού προϋπολογισμού, αποφασίζουμε: 

Την ανακατανομή κενών οργανικών θέσεων, όπως 
αυτές προβλέπονται στο άρθρο 16 της Υ4α/οικ. 39190/ 
10-04-2012 κοινής υπουργικής απόφασης «Οργανισμός 
του Πανεπιστημιακού Γενικού Νοσοκομείου Ιωαννίνων» 
(Β' 1243), όπως αυτή έχει τροποποιηθεί και ισχύει, μέσω 
κατάργησης και αντίστοιχης σύστασης θέσεων, ως εξής: 

α) Οργανικές θέσεις που καταργούνται: 

- μία (1) κενή οργανική θέση του κλάδου ειδικευμένων 
ιατρών Ε.Σ.Υ. ειδικότητας Φυσικής Ιατρικής και Αποκα¬ 
τάστασης 

- μία (1) κενή οργανική θέση του κλάδου ΠΕ Διαιτο- 
λογίας 

- δύο (2) κενές οργανικές θέσεις του κλάδου ΠΕ Κοι¬ 
νωνικής Εργασίας. 

β) Οργανικές θέσεις που συστήνονται: 

- μία (1) οργανική θέση του κλάδου ειδικευμένων ια¬ 
τρών Ε.Σ.Υ. ειδικότητας Παθολογίας 

- μία (1) οργανική θέση του κλάδουΤΕ Διαιτολογίας με 
ταυτόχρονη σύσταση του κλάδου και 

- δύο (2) οργανικές θέσεις του κλάδου ΠΕ Χημείας - 
Βιοχημείας - Βιολογίας. 

Ως εκ τούτου οι συγκεκριμένοι κλάδοι διαμορφώνο¬ 
νται, ως εξής: 


«ΠΑΝΕΠΙΣΤΗΜΙΑΚΟ ΓΕΝΙΚΟ ΝΟΣΟΚΟΜΕΙΟ ΙΩΑΝΝΙΝΩΝ» 

ΕΙΔΙΚΟΤΗΤΑ 

ΑΡΙΘΜΟΣ ΚΕΝΩΝ 
ΘΕΣΕΩΝ ΠΟΥ 
ΚΑΤΑΡΓΟΥΝΤΑΙ 

ΔΙΑΜΟΡΦΩΣΗ 

ΣΤΗΝ 

ΕΙΔΙΚΟΤΗΤΑ 

ΦΥΣΙΚΗΣ 
ΙΑΤΡΙΚΗΣ ΚΑΙ 
ΑΠΟΚΑΤΑΣΤΑΣΗΣ 

1 

5 


ΕΙΔΙΚΟΤΗΤΑ 

ΑΡΙΘΜΟΣ 
ΘΕΣΕΩΝ ΠΟΥ 
ΣΥΝΙΣΤΩΝΤΑΙ 

ΔΙΑΜΟΡΦΩΣΗ 

ΣΤΗΝ 

ΕΙΔΙΚΟΤΗΤΑ 

ΠΑΘΟΛΟΓΙΑΣ 

1 

10 

ΚΛΑΔΟΣ ΠΕ ΔΙΑΙΤΟΛΟΓΙΑ! 

Έξι (6) θέσεις. 

ΚΛΑΔΟΣ ΠΕ ΚΟΙΝΩΝΙΚΗΣ ΕΡΓΑΣΙΑΣ 
Μία(1) θέση. 

ΚΛΑΔΟΣ ΠΕ ΧΗΜΕΙΑΣ - ΒΙΟΧΗΜΕΙΑΣ - ΒΙΟΛΟΓΙΑΣ 
Δέκα επτά (17) θέσεις. 

ΚΛΑΔΟΣ ΤΕ ΔΙΑΙΤΟΛΟΓΙΑ! 

Μία (1) θέση. 

Κατά τα λοιπά το τροποποιούμενο άρθρο παραμένει 
ως έχει. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 4 Φεβρουάριου 2019 
Οι Υπουργοί 

Αναπληρωτής Διοικητικής 

Υπουργός Υγείας Ανασυγκρότησης 

ΠΑΥΛΟΣ ΠΟΛΑΚΗΣ ΜΑΡΙΑ - ΕΛΙΖΑ 

ΞΕΝΟΓΙ ΑΝΝΑΚΟΠΟΥΛΟΥ 


Αριθμ. Γ2γ/οικ. 8451 (3) 

Όροι και προϋποθέσεις λειτουργίας Μονάδων 

Εφαρμογής Αρχέγονων Αιμοποιητικών Κυττάρων. 

Ο ΑΝΑΠΛΗΡΩΤΗΣ ΥΠΟΥΡΓΟΣ ΥΓΕΙΑΣ 

Έχοντας υπόψη: 

Α) Τις διατάξεις: 

1. των άρθρων 24 και 57 του ν. 3984/2011 (ΦΕΚ150 Α'), 
«Δωρεά και μεταμόσχευση οργάνων και άλλες διατά¬ 
ξεις», όπως ισχύουν κάθε φορά, 

2. του π.δ. 26/2008 (ΦΕΚ 151 Α') «Εναρμόνιση της Ελ¬ 
ληνικής Νομοθεσίας προς την οδηγία 2004/23/ΕΚ του 
Ευρωπαϊκού Κοινοβουλίου και του Συμβουλίου της 
31-3-2004 για τη θέσπιση προτύπων, ποιότητας και 
ασφάλειας για τη δωρεά, την προμήθεια, τον έλεγχο, 
την επεξεργασία, τη συντήρηση, την αποθήκευση και 
τη διανομή ανθρώπινων ιστών και κυττάρων (ΕΕΕ102/ 
7-4-2004) καιτιςσυναφείςπροςαυτήνοδηγίες2006/17/ΕΚ 
(ΕΕΕ 38/9-2-2006) και 2006/86/ΕΚ (ΕΕΙ294/25-10-2006)», 
όπως τροποποιήθηκε και ισχύει με το π.δ. 129/2016 
(ΦΕΚ 229 Α') με θέμα: «Προσαρμογή στο εθνικό δίκαιο 
της Εκτελεστικής Οδηγίας ΕΕ 2015/565 της Επιτροπής 
της 8ης Απριλίου 2015 για την τροποποίηση της οδηγίας 
2006/86/ΕΚ (ΕΕ Ε 93/9-4-2015, ο. 43 επ.) και της οδηγίας 
2015/566 της επιτροπής της 8ης Απριλίου 2015 σχετικά 
με την εφαρμογή της Οδηγίας 2004/23/ΕΚ (ΕΕ Ε 93/9-4- 
2015, ο. 56 επ.), καθώς και τροποποίηση του π.δ. 26/2008 
(Α' 51)», 

3. τηςπερ. γ, τηςπαρ. 3 του άρθρου 16 π.δ. 121/2017 
(ΦΕΚ 148 Α') «Οργανισμός του Υπουργείου Υγείας», όπως 
ισχύει, 

4. της Υ25/06-10-2015 απόφασης του Πρωθυπουργού 
«Ανάθεση αρμοδιοτήτων στον Αναπληρωτή Υπουργό 
Υγείας Παύλο Πολάκη» (ΦΕΚ 2144 Β'), όπως ισχύει. 


Β) Το από 18-07-2018 απόσπασμα πρακτικών συνε¬ 
δρίασης του Διοικητικού Συμβουλίου του Εθνικού Ορ¬ 
γανισμού Φαρμάκων (Ε.Ο.Μ.). 

Γ) Την 9 απόφαση της 271ης /05-10-2018 Ολομέλειας 
του ΚΕ.Σ.Υ. με γνωμοδότηση για τους όρους και τις προ¬ 
ϋποθέσεις λειτουργίας Μονάδων Εφαρμογής Αρχέγονων 
Αιμοποιητικών Κυττάρων, όπως έγινε δεκτή από τον Αν. 
Υπουργό. 

Δ) Την Β1 Α/οικ.101206/28-12-2018 εισήγηση του 
Προϊσταμένου της Γενικής Διεύθυνσης Οικονομικών 
Υπηρεσιών του Υπουργείου Υγείας από την οποία προ¬ 
κύπτει η μη πρόκληση δαπάνης σε βάρος του κρατικού 
προϋπολογισμού. 

Ε) Το γεγονός ότι από την εφαρμογή της εν λόγω 
υπουργικής απόφασης δεν προκαλείται δαπάνη σε βά¬ 
ρος του κρατικού προϋπολογισμού, αποφασίζουμε: 

Τον καθορισμό των όρων και προϋποθέσεων λει¬ 
τουργίας α) των Μονάδων Εφαρμογής αλλογενών και 
αυτόλογων αρχέγονων αιμοποιητικών κυττάρων και β) 
των Μονάδων Εφαρμογής αυτόλογων αρχέγονων αιμο- 
ποιητικών κυττάρων, ως εξής: 

ΜΕΡΟΣ Α: ΟΡΟΙ ΚΑΙ ΠΡΟΫΠΟΘΕΣΕΙΣ ΛΕΙΤΟΥΡΓΙΑΣ 
ΜΟΝΑΔΩΝ ΕΦΑΡΜΟΓΗΣ (ΜΕΤΑΜΟΣΧΕΥΣΗΣ) ΑΛΛΟ¬ 
ΓΕΝΩΝ ΚΑΙ ΑΥΤΟΛΟΓΩΝ ΑΡΧΕΓΟΝΩΝ ΑΙΜΟΠΟΙΗΤΙΚΩΝ 
ΚΥΤΤΑΡΩΝ 

Άρθρο 1 

Με τον όρο Μονάδα Εφαρμογής (Μονάδα Μεταμό¬ 
σχευσης) αλλογενών και αυτόλογων αρχέγονων αιμοποι- 
ητικών κυττάρων τούδε και στο εξής νοείται ο ειδικός χώ¬ 
ρος όπου διενεργούνται παντός τύπου μεταμοσχεύσεις 
αλλογενών και αυτόλογων αρχέγονων αιμοποιητικών 
κυττάρων. 

Η Μονάδα Εφαρμογής πρέπει να λειτουργεί σε ειδικά 
διαμορφωμένο χώρο Νοσηλευτικού Ιδρύματος ΝΠΔΔ 
ή ΝΠΙΔ κοινωφελούς και μη κερδοσκοπικού χαρακτή¬ 
ρα, ως ανεξάρτητη Μονάδα ή εντός των πλαισίων Αι¬ 
ματολογικού Τμήματος ΕΣΥ του Παθολογικού Τομέα ή 
Πανεπιστημιακής Αιματολογικής Κλινικής Παθολογικού 
Τομέα ή Παθολογικής Πανεπιστημιακής Κλινικής με Αι¬ 
ματολογική Μονάδα. 

Άρθρο 2 

Γενικές Προϋποθέσεις λειτουργίας της Μονάδας 

1. Η Μονάδα Εφαρμογής θα πρέπει να διαθέτει του¬ 
λάχιστον δύο (2) μονόκλινα δωμάτια με ειδικό σύστημα 
αερισμού-εξαερισμού, ώστε να ελαχιστοποιεί την δια 
αέρος μετάδοση των λοιμώξεων.Το σύστημα αερισμού 
πρέπει να φέρει κατ'ελάχιστο φίλτρα υψηλής αποδοτι- 
κότητας (ΗΕΡΑ ίίΙΐθΐ-5 99,99%). 

2. Για τη νοσηλεία των ασθενών πριν και μετά την έξο¬ 
δο τους από τα δωμάτια της προηγούμενης παραγρά¬ 
φου, πρέπει να υπάρχουν τουλάχιστον δύο (2) κλίνες σε 
μονόκλινα ή δίκλινα δωμάτια. 

3. Η Μονάδα Εφαρμογής πρέπει να διαθέτει εξωτερικό 
ιατρείο για την εξωνοσοκομειακή παρακολούθηση των 
ασθενών, με δυνατότητα ενδοφλέβιας χορήγησης φαρ¬ 
μάκων, έγχυσης κυττάρων και μετάγγισης παραγώγων 
αίματος και μονάδα ημερήσιας ή βραχείας νοσηλείας. 

4. Η Μονάδα Εφαρμογής πρέπει να διαθέτει ή να έχει 
πρόσβαση σε εργαστήριο συλλογής και επεξεργασίας 
Αιμοποιητικών Κυττάρων. 

Άρθρο 3 

Υποστήριξη της Μονάδας 

Το Νοσηλευτικό Ίδρυμα στο οποίο ανήκει η Μονάδα 
Εφαρμογής πρέπει να διαθέτει τα παρακάτω Τμήματα, 
Μονάδες, Εργαστήρια και προσωπικό τα οποία θα κα¬ 
λύπτουν και τη Μονάδα Εφαρμογής. 

1. Αιμοδοσία με δυνατότητα μετάγγισης ακτινοβολη¬ 
μένων παραγώγων αίματος σε 24ωρη βάση (είναι δυ¬ 
νατή η εξασφάλιση συνεργασίας με Αιμοδοσία άλλου 
Νοσηλευτικού Ιδρύματος). 

2. Μικροβιολογικό Εργαστήριο. 

3. Αιματολογικό Εργαστήριο με δυνατότητα παρα¬ 
κολούθησης αιματολογικών παραμέτρων επί 24ώρου 
βάσεως. 

4. Βιοχημικό Εργαστήριο με δυνατότητα παρακολού¬ 
θησης βιοχημικών παραμέτρων και εργαστήριο προσδι¬ 
ορισμού φαρμάκων στο αίμα επί 24ώρου βάσεως. 

5. Ακτινολογικό Τμήμα το οποίο διαθέτει αξονικό τομο¬ 
γράφο και με δυνατότητα λειτουργίας 24ώρου βάσεως 
(είναι δυνατή η εξασφάλιση συνεργασίας με αντίστοιχο 
άλλου Νοσηλευτικού Ιδρύματος). 

6. Παθολογοανατομικό Εργαστήριο (είναι δυνατή η 
εξασφάλιση συνεργασίας με αντίστοιχο εργαστήριο άλ¬ 
λου Νοσηλευτικού Ιδρύματος). 

7. Χειρουργείο. 

8. Μονάδα Εντατικής Θεραπείας. 

9. ΑκτινοθεραπευτικόΤμήμα (είναι δυνατή η εξασφά¬ 
λιση συνεργασίας με αντίστοιχο άλλου Νοσηλευτικού 
Ιδρύματος ή Ερευνητικού Κέντρου ή πιστοποιημένου 
ιδιωτικού Διαγνωστικού Κέντρου). 

10. Τμήμα Ανοσολογίας - Ιστοσυμβατότητας (είναι 
δυνατή η εξασφάλιση συνεργασίας με αντίστοιχο άλ¬ 
λου Νοσηλευτικού Ιδρύματος ή Ερευνητικού Κέντρου 
ή πιστοποιημένου ιδιωτικού Διαγνωστικού Κέντρου). 

11. Εργαστήριο Κυτταρογενετικής (είναι δυνατή η συ¬ 
νεργασία με αντίστοιχο εργαστήριο άλλου Νοσηλευτι¬ 
κού Ιδρύματος ή Ερευνητικού Κέντρου ή πιστοποιημέ¬ 
νου ιδιωτικού Διαγνωστικού Κέντρου). 

12. Εργαστήριο Μοριακής Αιματολογίας (είναι δυνατή 
η συνεργασία με αντίστοιχο εργαστήριο άλλου Νοση¬ 
λευτικού Ιδρύματος ή Ερευνητικού Κέντρου ή πιστοποι¬ 
ημένου ιδιωτικού Διαγνωστικού Κέντρου). 

13. Εργαστήριο Κυτταρομορφολογίας και Κύτταρο- 
μετρίας Ροής (είναι δυνατή η συνεργασία με αντίστοιχο 
εργαστήριο άλλου Νοσηλευτικού Ιδρύματος ή Ερευνητι¬ 
κού Κέντρου ή πιστοποιημένου ιδιωτικού Διαγνωστικού 
Κέντρου). 

14. Ιατρούς των παρακάτω ειδικοτήτων: χειρουργικής, 
πνευμονολογίας, γαστρεντερολογίας, νεφρολογίας, καρ¬ 
διολογίας, οφθαλμολογίας, ενδοκρινολογίας, δερματο¬ 
λογίας, ψυχιατρικής, λοιμωξιολογίας και αναισθησιολο- 
γίας, για δε Μονάδες Μεταμόσχευσης παιδιών επιπλέον 
αναπτυξιολογίας. 

15. Φυσικοθεραπευτή. 


16. Κοινωνικό λειτουργό, για την φροντίδα των μετα- 
μοσχευμένων και των οικογενειών τους. 

17. Ψυχολόγο. 

Άρθρο 4 

Στελέχωση της Μονάδας 

1. Ιατρικό Προσωπικό 

α. Ένας (1) ιατρός ειδικότητας Αιματολογίας ή Παιδι¬ 
ατρικής, εάν η μονάδα εφαρμογής είναι για παιδιά, με 
αποδεδειγμένη εμπειρία τριών (3) ετών σε αναγνωρι¬ 
σμένη Μονάδα Μεταμόσχευσης ημεδαπής ή αλλοδαπής. 
Ο εν λόγω ιατρός, ο οποίος θα είναι Συντονιστής Δ/ντής 
ή ελλείψει αυτού, Δ/ντής ΕΣΥ ή ελλείψει αυτού, Επιμελη¬ 
τής Α' ή αντίστοιχων βαθμιδών ΔΕΠ, ορίζεται ως υπεύ¬ 
θυνος με απόφαση της Διοίκησης του Νοσηλευτικού 
Ιδρύματος, μετά από πρόταση του Συντονιστή Διευθυ¬ 
ντή του Τμήματος ή του Διευθυντή της Κλινικής και του 
Δ/ντή Ιατρικής Υπηρεσίας. 

β. Τουλάχιστον δύο (2) ιατρούς Αιματολόγους ή Παι¬ 
δίατρους, εάν η Μονάδα είναι για παιδιά, Δ/ντές ΕΣΥ ή 
επιμελητές Α' ή Β' ή αντίστοιχων βαθμιδών μελών ΔΕΠ. 
Οι ανωτέρω πρέπει να έχουν αποδεδειγμένη εμπειρία 
ενός (1) τουλάχιστον έτους σε αναγνωρισμένη Μονάδα 
της ημεδαπής ή της αλλοδαπής. 

γ. Οι Παιδίατροι στελεχώνουν, εναλλακτικά με Αιμα- 
τολόγους, τις Μονάδες Εφαρμογής που διενεργούν με¬ 
ταμοσχεύσεις σε παιδιά. 

2. Συντονιστές 

Έναν (1) τουλάχιστον Κλινικό Συντονιστή Μεταμόσχευ¬ 
σης πλήρους απασχόλησης, με προσόντα και αρμοδι¬ 
ότητες που προβλέπονται στην ισχύουσα νομοθεσία. 

3. Λοιπό προσωπικό 

α. Ένα (1) Νοσηλευτή/τρια κατηγορίας ΠΕ ή ΤΕ με 
εμπειρία έξι (6) τουλάχιστον μηνών σε αναγνωρισμένη 
Μονάδα Μεταμόσχευσης της ημεδαπής ή αλλοδαπής. 

β. Τέσσερα (4) άτομα νοσηλευτικό προσωπικό ανά 
τρεις (3) κλίνες.Το προσωπικό αυτό θα αποτελείται κατ' 
ελάχιστο από τρεις (3) νοσηλευτές/τριες ΠΕ ή ΤΕ και το 
πολύ έναν (1) βοηθό νοσηλευτή ΔΕ. Τέσσερα (4) άτομα 
νοσηλευτικό προσωπικό, όπως περιγράφονται ανωτέρω, 
είναι ο ελάχιστος αριθμός νοσηλευτικού προσωπικού και 
για Μονάδα δύο (2) κλινών. 

γ. Ένα (1) βοηθό θαλάμου. 

δ. Ένα (1) διοικητικό υπάλληλο για γραμματειακή υπο¬ 
στήριξη, ο οποίος μπορεί να ανήκει στο τμήμα ή την 
κλινική όπου ανήκει η Μονάδα. 

Άρθρο 5 

Κριτήρια (προϋποθέσεις) βάσει των οποίων 

αξιολογείται η εύρυθμη λειτουργία των Μονάδων 

Εφαρμογής αρχέγονων αιμοποιητικών κυττάρων 

1. Διαμόρφωση, ανάπτυξη και στήριξη του Μεταμο- 
σχευτικού Προγράμματος σύμφωνα με τις ισχύουσες 
πάντα νομοθετικές διατάξεις και τις αποφάσεις του ΕΟΜ. 

2. Παραπομπή των ηθικών ζητημάτων στην Επιτροπή 
Ηθικής και Δεοντολογίας του ΕΟΜ. 

3. Η Μονάδα Εφαρμογής οφείλει να ακολουθεί πρό¬ 
γραμμα συνεχούς παρακολούθησης και περίθαλψης του 
λήπτη καθ'όλητη διάρκεια της ζωήςτου.Το πρόγραμμα 

αυτό περιλαμβάνει: συγκέντρωση των ευρημάτων των 
θεραπόντων ιατρών για την κατάσταση της υγείας του 
λήπτη, την υποχρέωση της Μονάδας Μεταμοσχεύσεων 
να εξετάζει τον λήπτη κατά τακτά χρονικά διαστήματα 
στα εξωτερικά ιατρεία, την παραπομπή του σε άλλο τμή¬ 
μα κατάλληλο για περαιτέρω εξέταση. 

4. Τήρηση πλήρους ιατρικού φακέλου για κάθε μετα- 
μοσχευμένο. 

5. Παρακολούθηση επιβίωσης των ασθενών, σύμφωνα 
με τα διεθνή δεδομένα και ενημέρωση του ΕΟΜ. 

Άρθρο 6 

Παρακολούθηση Δραστηριότητας των Μονάδων 

1. Εντός του Α' διμήνου κάθε έτους, κάθε Μονάδα υπο¬ 
βάλλει υποχρεωτικά στον ΕΟΜ ετήσια Έκθεση για τη 
δραστηριότητά της, με πλήρη πίνακα των μεταμοσχεύ¬ 
σεων που διενέργησε καθώς και στοιχεία βιωσιμότητας 
αυτών. 

2. Η μονάδα πρέπει να διενεργεί τουλάχιστον δέκα 
(10) αλλογενείς μεταμοσχεύσεις κατ'έτος. Κατ'εξαίρεση, 
ο συνολικός αριθμός των αλλογενών μεταμοσχεύσεων 
κατά το πρώτο έτος της λειτουργίας της μπορεί να είναι 
τουλάχιστον τρεις (3) και το δεύτερο έτος τουλάχιστον 
πέντε (5). 

3.0 ΕΟΜ προβαίνει σε ετήσια εκτίμηση και αξιολόγη¬ 
ση του τρόπου λειτουργίας και των αποτελεσμάτων κάθε 
Μονάδας και υποβάλλει σχετική Έκθεση στο Υπουργείο 
Υγείας, καθώς και αιτιολογημένη εισήγηση για τη συνέ¬ 
χιση ή μη της λειτουργίας της κάθε Μονάδας. 

ΜΕΡΟΣ Β: ΟΡΟΙ ΚΑΙ ΠΡΟΫΠΟΘΕΣΕΙΣ ΛΕΙΤΟΥΡΓΙΑΣ ΜΟ¬ 
ΝΑΔΩΝ ΕΦΑΡΜΟΓΗΣ (ΜΕΤΑΜΟΣΧΕΥΣΗΣ) ΑΥΤΟΛΟΓΩΝ 
ΑΡΧΕΓΟΝΩΝ ΑΙΜΟΠΟΙΗΤΙΚΩΝ ΚΥΤΤΑΡΩΝ 

Άρθρο 7 

Με τον όρο Μονάδα Εφαρμογής Αυτόλογων Αρχέγο- 
νων Αιμοποιητικών Κυττάρων από τούδε και στο εξής νο¬ 
είται ο ειδικός χώρος όπου διενεργούνται παντός τύπου 
μεταμοσχεύσεις αυτόλογων αρχέγονων αιμοποιητικών 
κυττάρων. Η Μονάδα Εφαρμογής πρέπει να λειτουργεί 
σε ειδικά διαμορφωμένο χώρο Νοσηλευτικού Ιδρύματος 
ΝΠΔΔ ή ΝΠΙΔ κοινωφελούς και μη κερδοσκοπικού χα¬ 
ρακτήρα, ως ανεξάρτητη Μονάδα ή εντός των πλαισίων 
ΑιματολογικούΤμήματος ΕΣΥ του ΠαθολογικούΤομέα ή 
Πανεπιστημιακής Αιματολογικής Κλινικής Παθολογικού 
Τομέα ή Παθολογικής Πανεπιστημιακής Κλινικής με Αι¬ 
ματολογική Μονάδα. 

Άρθρο 8 

Γενικές Προϋποθέσεις λειτουργίας της Μονάδας 

Εφαρμογής 

1. Η Μονάδα Εφαρμογής θα πρέπει να διαθέτει ένα (1) 
τουλάχιστον μονόκλινο δωμάτιο. 

2. Η Μονάδα Εφαρμογής πρέπει να λειτουργεί εξωτε¬ 
ρικό ιατρείο για την εξωνοσοκομειακή παρακολούθηση 
των ασθενών, με δυνατότητα ημερήσιας νοσηλείας για 
ενδοφλέβια χορήγηση φαρμάκων και μετάγγιση παρα- 
γώγων αίματος. 

3. Η Μονάδα Εφαρμογής πρέπει να διαθέτει ή να έχει 
πρόσβαση σε εργαστήριο συλλογής και επεξεργασίας 
Αιμοποιητικών Κυττάρων. 


Άρθρο 9 

Υποστήριξη της Μονάδας 

Το Νοσηλευτικό Ίδρυμα στο οποίο ανήκει η Μονάδα 
Εφαρμογής πρέπει να διαθέτει τα παρακάτω Τμήματα, 
Μονάδες, Εργαστήρια και προσωπικό τα οποία θα κα¬ 
λύπτουν και τη μονάδας εφαρμογής: 

1. Αιμοδοσία με δυνατότητα μετάγγισης ακτινοβολη¬ 
μένων παραγώγων αίματος σε 24ωρη βάση (είναι δυ¬ 
νατή η εξασφάλιση συνεργασίας με Αιμοδοσία άλλου 
Νοσηλευτικού Ιδρύματος). 

2. Μικροβιολογικό Εργαστήριο. 

3. Αιματολογικό Εργαστήριο με δυνατότητα παρα¬ 
κολούθησης αιματολογικών παραμέτρων επί 24ώρου 
βάσεως. 

4. Βιοχημικό Εργαστήριο με δυνατότητα παρακολού¬ 
θησης βιοχημικών παραμέτρων και εργαστήριο προσ¬ 
διορισμού επιπέδων φαρμάκων στο αίμα επί 24ώρου 
βάσεως. 

5. Ακτινολογικό Τμήμα το οποίο διαθέτει αξονικό τομο¬ 
γράφο και με δυνατότητα λειτουργίας 24ώρου βάσεως 
(είναι δυνατή η εξασφάλιση συνεργασίας με αντίστοιχο 
άλλου Νοσηλευτικού ιδρύματος). 

6. Ακτινοθεραπευτικό Τμήμα (είναι δυνατή η συνερ¬ 
γασία με αντίστοιχο άλλου Νοσηλευτικού ιδρύματος ή 
Ερευνητικού Κέντρου ή πιστοποιημένου Ιδιωτικού Δια¬ 
γνωστικού Κέντρου). 

7. Παθολογοανατομικό Εργαστήριο (είναι δυνατή η 
συνεργασία με αντίστοιχο Εργαστήριο άλλου Νοσηλευ¬ 
τικού ιδρύματος). 

8. Χειρουργείο (είναι δυνατή η συνεργασία με αντίστοι¬ 
χο τμήμα άλλου Νοσηλευτικού ιδρύματος). 

9. Μονάδα Εντατικής Θεραπείας. 

10. Εργαστήριο Κυτταρογενετικής (είναι δυνατή η εξα¬ 
σφάλιση συνεργασίας με αντίστοιχο Εργαστήριο άλλου 
Νοσηλευτικού ιδρύματος ή Ερευνητικού Κέντρου ή πι¬ 
στοποιημένου ιδιωτικού Διαγνωστικού Κέντρου). 

11. Εργαστήριο Μοριακής Αιματολογίας (είναι δυνατή 
η εξασφάλιση συνεργασίας με αντίστοιχο Εργαστήριο 
άλλου Νοσηλευτικού Ιδρύματος ή Ερευνητικού Κέντρου 
ή Πιστοποιημένου ιδιωτικού Διαγνωστικού Κέντρου). 

12. Εργαστήριο Κυτταρομορφολογίας και Κυτταρομε- 
τρίας Ροής (είναι δυνατή η εξασφάλιση συνεργασίας με 
αντίστοιχο εργαστήριο άλλου Νοσηλευτικού ιδρύματος 
ή Ερευνητικού Κέντρου ή πιστοποιημένου ιδιωτικού Δι¬ 
αγνωστικού Κέντρου). 

13. Ιατρούς των παρακάτω ειδικοτήτων: Χειρουργι¬ 
κής, Πνευμονολογίας, Γαστρεντερολογίας, Νεφρολογίας, 
Καρδιολογίας, Οφθαλμολογίας, Λοιμωξιολογίας, Δερ¬ 
ματολογίας, Ψυχιατρικής και Αναισθησιολογίας, για δε 
Μονάδες Μεταμόσχευσης παιδιών επιπλέον ενδοκρινο¬ 
λόγους και αναπτυξιολόγους (είναι δυνατή η συνεργασία 
με ιατρούς άλλου Νοσηλευτικού ιδρύματος, αν κάποια 
από τις ανωτέρω ειδικότητες δεν υπάρχουν στο Νοση¬ 
λευτικό Ίδρυμα). 

14. Φυσικοθεραπευτή. 

15. Κοινωνικό λειτουργό, για την φροντίδα των μετα- 
μοσχευμένων και των οικογενειών τους. 

16. Ψυχολόγο. 

Άρθρο 10 
Στελέχωση 

1. Ιατρικό Προσωπικό 

α. Ένας (1) ιατρός ειδικότητας Αιματολογίας ή Παιδι¬ 
ατρικής, εάν η μονάδα εφαρμογής είναι για παιδιά, ή 
Ογκολόγος αν η μονάδα εφαρμογής μεταμοσχεύει ασθε¬ 
νείς με συμπαγείς όγκους, με αποδεδειγμένη εμπειρία 
τριών (3) ετών σε αναγνωρισμένη Μονάδα Μεταμόσχευ¬ 
σης ημεδαπής ή αλλοδαπής. Ο εν λόγω ιατρός ο οποί¬ 
ος θα είναι Συντονιστής ή ελλείψει αυτού Δ/ντής ΕΣΥ ή 
ελλείψει αυτού, Επιμελητής Α' ή αντίστοιχων βαθμιδών 
ΔΕΠ, ορίζεται ως υπεύθυνος με απόφαση της Διοίκησης 
του Νοσηλευτικού Ιδρύματος, μετά από πρόταση του 
Συντονιστή Διευθυντή του Τμήματος ή του Διευθυντή 
της Κλινικής και του Δ/ντή Ιατρικής Υπηρεσίας. 

β. Έναν(1) Ιατρό Δ/ντή ΕΣΥ ή Επιμελητή Α' ή Β' ή 
αντίστοιχων βαθμιδών ΔΕΠ ειδικότητας Αιματολογίας 
ή Παιδιατρικής εάν η μονάδα εφαρμογής είναι για παιδιά, 
ή Ογκολόγο εάν η Μονάδα Εφαρμογής μεταμοσχεύει 
ασθενείς με συμπαγείς όγκους, με αποδεδειγμένη εμπει¬ 
ρία ενός (1) έτους σε αναγνωρισμένη Μονάδα της ημε¬ 
δαπής ή αλλοδαπής. 

γ. Οι Παιδίατροι στελεχώνουν, εναλλακτικά με Αιμα- 
τολόγους,τις Μονάδες που διενεργούν μεταμοσχεύσεις 
σε παιδιά. 

2. Λοιπό προσωπικό 

α. Ένα (1) Νοσηλευτή/τρια κατηγορίας ΠΕ ή ΤΕ με 
εμπειρία έξι (6) τουλάχιστον μηνών σε αναγνωρισμένη 
Μονάδα Μεταμόσχευσης, της ημεδαπής ή αλλοδαπής, 
που μπορεί να ανήκειταυτόχροναστη δύναμη τουΤμή- 
ματος ή της Κλινικής που ανήκει η Μονάδα. 

β.Τρία (3) άτομα νοσηλευτικό προσωπικό ανά τρεις (3) 
κλίνες.Το προσωπικό αυτό θα αποτελείται κατ' ελάχιστο 
από δύο (2) νοσηλευτές/τριες ΠΕ ή ΤΕ και το πολύ ένα 
(1) βοηθό νοσηλευτή ΔΕ, οι οποίοι μπορεί να ανήκουν 
ταυτόχρονα στη δύναμη του Τμήματος ή της Κλινικής 
που ανήκει η Μονάδα. 

γ.Ένα (1) βοηθό θαλάμου, αποκλειστικά, ή απότοΤμή- 
μα/Κλινική που ανήκει η Μονάδα. 

δ. Ένα (1) διοικητικό υπάλληλο για γραμματειακή 
υποστήριξη, αποκλειστικά, ή απότοΤμήμα/Κλινική που 
ανήκει η Μονάδα. 

Άρθρο 11 

Περαιτέρω κριτήρια (προϋποθέσεις) βάσει των 
οποίων αξιολογείται η εύρυθμη λειτουργία των 
Μονάδων 

1. Διαμόρφωση, ανάπτυξη και στήριξη του Μεταμο- 
σχευτικού Προγράμματος σύμφωνα με τις ισχύουσες 
πάντα νομοθετικές διατάξεις και τις αποφάσεις του ΕΟΜ. 

2. Παραπομπή των ηθικών ζητημάτων στην Επιτρο¬ 
πή Ηθικής και Δεοντολογίας του ΕΟΜ σύμφωνα με την 
ισχύουσα νομοθεσία. 

3. Η Μονάδα Εφαρμογής οφείλει να ακολουθεί πρό¬ 
γραμμα για τη συνεχή παρακολούθηση του ασθενή. Το 
πρόγραμμα αυτό θα περιλαμβάνει συγκέντρωση των 
ευρημάτων των θεραπόντων ιατρών για την κατάστασης 
της υγείας του, την υποχρέωση της Μονάδας Αυτόλογων 
Μεταμοσχεύσεων να τον εξετάζει κατά τακτά χρονικά 


διαστήματα στα εξωτερικά ιατρεία, την παραπομπή του 
σε άλλο τμήμα κατάλληλο για περαιτέρω εξέταση. 

4. Οι ασθενείς μπορούν να επιστρέφουν στο θεράπο¬ 
ντα ιατρό, η Μονάδα όμως οφείλει να τους παρακολου¬ 
θεί κατά τακτά χρονικά διαστήματα και να συμπληρώνει 
το φάκελο του ασθενούς. 

5. Η τήρηση πλήρους ιατρικού φακέλου για κάθε με- 
ταμοσχευμένο. 

6. Η παρακολούθηση επιβίωσης των ασθενών, σύμ¬ 
φωνα με τα διεθνή δεδομένα και ενημέρωση του ΕΟΜ. 

Άρθρο 12 

Παρακολούθηση Δραστηριότητας των Μονάδων 

1. Εντός του Α' διμήνου κάθε έτους κάθε Μονάδα υπο¬ 
βάλλει υποχρεωτικά στον ΕΟΜ ετήσια Έκθεση για τη 
δραστηριότητα της με πλήρη πίνακα των αυτόλογων 
μεταμοσχεύσεων που διενέργησε, καθώς και στοιχεία 
βιωσιμότητας αυτών. 

2. Η μονάδα πρέπει να διενεργεί τουλάχιστον πέντε (5) 
αυτόλογες μεταμοσχεύσεις κατ' έτος. Κατ' εξαίρεση, ο 
συνολικός αριθμός των μεταμοσχεύσεων κατά το πρώτο 
έτος της λειτουργίας της μπορεί να είναι τουλάχιστον 
τρεις (3). 

3. Ο ΕΟΜ προβαίνει σε ετήσια εκτίμηση και αξιολό¬ 
γηση του τρόπου λειτουργίας και των αποτελεσμάτων 
κάθε Μονάδας Εφαρμογής Αυτόλογων Αρχέγονων Αιμο- 
ποιητικών Κυττάρων και υποβάλλει σχετική Έκθεση στο 
Υπουργείο Υγείας, καθώς και αιτιολογημένη εισήγηση 
για τη συνέχιση ή μη της λειτουργίας της. 

ΜΕΡΟΣ Γ. ΙΣΧΥΣ ΤΩΝ ΔΙΑΤΑΞΕΩΝ 

Η ισχύς της παρούσας απόφασης αρχίζει από την ημε¬ 
ρομηνία που θα δημοσιευθεί στην Εφημερίδα της Κυ- 
βερνήσεως. Κάθε προηγούμενη απόφαση που ρυθμίζει 
παρόμοια θέματα καταργείται από τότε που αρχίζει να 
ισχύει η παρούσα. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 1 Φεβρουάριου 2019 

Ο Αναπληρωτής Υπουργός 

ΠΑΥΛΟΣ ΠΟΛΑΚΗΣ 


Αριθμ. Γ5β/Γ.Π. οικ. 8988 (4) 

Κοστολόγηση οδοντοτεχνικών εργασιών. 

Ο ΑΝΑΠΛΗΡΩΤΗΣ ΥΠΟΥΡΓΟΣ ΥΓΕΙΑΣ 

Έχοντας υπόψη: 

Ι.Τις διατάξεις: 

α) Του άρθρου 8 «Αμοιβές οδοντοτεχνιτών» του 
ν. 1666/1986 «Οδοντοτεχνικό επάγγελμα - Οδοντοτεχνι¬ 
κό εργαστήρια και άλλες διατάξεις» (ΦΕΚ 200 Α'). 

β) Της παρ. 2.ιβτου άρθρου 55, Τμήμα Τέταρτο «Σύ¬ 
σταση Πανελλήνιου Συλλόγου Οδοντοτεχνιτών» του 
ν. 4461/2017 «Μεταρρύθμιση της Διοικητικής Οργάνω¬ 
σης των υπηρεσιών ψυχικής υγείας, Κέντρα Εμπειρογνω- 
μοσύνης σπάνιων και πολύπλοκων νοσημάτων, τροπο- 

ποίηση συνταξιοδοτικών ρυθμίσεων του ν. 4387/2016 
και άλλες διατάξεις» (ΦΕΚ 38 Α'). 

γ)Του άρθρου Πέμπτου «Ρυθμίσεις για τον Πανελλή¬ 
νιο Σύλλογο Οδοντοτεχνιτών» του Κεφαλαίου Β' του 
ν. 4565/2018 «Κύρωση Σύμβασης δωρεάς μεταξύ του 
Κοινωφελούς Ιδρύματος "ΑΛΕΞΑΝΔΡΟΣ Σ. ΩΝΑΣΗΣ"του 
Ωνάσειου Καρδιοχειρουργικού Κέντρου (Ω.Κ.Κ.) και του 
Ελληνικού Δημοσίου και λοιπές διατάξεις» (ΦΕΚ 173 Α'). 

δ) Του π.δ. 121/2017 (ΦΕΚ 148 Α') «Οργανισμός του 
Υπουργείου Υγείας», όπως ισχύει. 

2. Την αριθμ. Υ7γ/Γ.Π./οικ. 116100/2006 «Αναπρο¬ 
σαρμογή του τιμολογίου Οδοντοτεχνικών εργασιών» 
(ΦΕΚ 1502 Β'). 

3. Την Υ80/31-10-2017 απόφαση του Πρωθυπουργού 
«Ανάθεση αρμοδιοτήτων στον Αναπληρωτή Υπουργό 
Υγείας Παύλο Πολάκη» (ΦΕΚ Β' 3904). 

4. Το πρακτικό (θέμα 2ο) της 19ης-11-2018 Συνεδρία¬ 
σης της Επιτροπής Κοστολόγησης Ιατρικών και Οδοντι- 

Α. ΠΡΟΠΑΡΑΣΚΕΥΑΣΤΙΚΕΣ ΕΡΓΑΣΙΕΣ 

• Παραλαβή εργασίας και κατασκευή εκμαγείου 

• Κατασκευή εκμαγείου αντιγραφής (όχι μηχανήματα) 

• Ατομικό δισκάριο 

• Κατασκευή εκμαγείου εμφυτευμάτων 

• Διαγνωστική σύνταξη ανά δόντι 

• Απομίμηση ούλων ανά δόντι 


ατρικών Πράξεων του ΚΕ.Σ.Υ. (Επιτροπή συγκροτηθεί- 
σα βάσει της Α1 β/Γ.Π.οικ.48067/22-6-2018 υπουργικής 
απόφασης). 

5. Την 19 της 272ης/14.12.2018 απόφαση της Ολομέ¬ 
λειας του Κεντρικού Συμβουλίου Υγείας «Σχετικώς με την 
κοστολόγηση οδοντοτεχνικών εργασιών». 

6. Το αριθμ. Γ5β/ΔΥ/31-10-2018 έγγραφο της Δ/ 
νσης Ιατρών, Επιστημόνων και Επαγγελματιών Υγεί¬ 
ας του Υπουργείου Υγείας, με συνημμένο το αριθμ. 
17/2018/30-10-2018 έγγραφο της Προσωρινής Διοικού- 
σας Επιτροπής του Πανελλήνιου Συλλόγου Οδοντοτεχνι- 
τών, προς το ΚΕ.Σ.Υ. για τη σχετική γνωμοδότηση. 

7. Το γεγονός ότι από τις διατάξεις της παρούσας από¬ 
φασης δεν προκαλείται δαπάνη σε βάρος του κρατικού 
προϋπολογισμού, αποφασίζουμε: 

Την αναπροσαρμογή του τιμολογίου οδοντοτεχνικών 
εργασιών, ως εξής: 

ΤΙΜΕΣ σε ΕΥΡΩ 

2,50 
10,00 
10,00 
15,00 
2,00 
2,00 

ΤΙΜΕΣ σε ΕΥΡΩ 
10,00 
45,00 
40,00 
45,00 
40,00 
85,00 
30,00 
50,00 
10,00 
25,00 
5,00 
70,00 


Β. ΟΔΟΝΤΟΣΤΟΙΧΙΕΣ 

• Βασική πλάκα από ακρυλικό με τόξα καταγραφής 

• Σύνταξη ολικής ή μερικής οδον/χίας (πάνω από 6 δόντια) 

• Σύνταξη μερικής μέχρι 6 δόντια 

• Όπτηση ολικής ή μερικής (πάνω από 6 δόντια) 

• Όπτηση μερικής μέχρι 6 δόντια 

• Σύνταξη και ψήσιμο ολικής ή μερικής οδοντοστοιχίας με δόντια το τεμάχιο 

• Αναγόμωση ολικής ή μερικής με εν θερμώ ακρυλικό 

• Αλλαγή βάσης ολικής 

• Συρμάτινο άγκιστρο 

• Επιδιόρθωση ολικής οδον/χίας (συγκόλληση κ.λπ.) 

•Τοποθέτηση δοντιών (για κάθε δόντι) 

• Νάρθηκες από σκληρό ακρυλικό χειρουργικοί - σύγκλισης - ανακούφισης (βρυγμού) 


Γ. ΟΡΘΟΔΟΝΤΙΚΑ ΤΙΜΕΣ σε ΕΥΡΩ 

• Συγκρατικό μηχάνημα τύπου ΗθννΙθγ ννΐΈρθΐ-ουπά 40,00 

• Λειτουργικό μηχάνημα τύπου Αεΐίνθΐοι- ή Βιοπβϊογ 60,00 

• Λειτουργικό μηχάνημα τύπου ΡγβπΚθΙ I, II, III 70,00 

• Ορθοδοντικό μηχάνημα χωρίς εξέλυκτρα (ανά τεμάχιο) 35,00 

• Για κάθε εξέλυκτρα 5,00 


Δ. ΜΕΡΙΚΕΣ ΜΕΤΑΛΛΙΚΕΣ ΟΔΟΝΤΟΣΤΟΙΧΙΕΣ ΤΙΜΕΣ σε ΕΥΡΩ 

• Μεταλλικός σκελετός μερικής οδοντοστοιχίας 65,00 

• Άγκιστρο μονό 15,00 

• Άγκιστρο διπλό 20,00 

• Άγκιστρο τριπλό 25,00 

• Προέκταση μετάλλου για κάθε δόντι 10,00 

• Μασητική μεταλλική 10,00 

• Άγκιστρο συνέχειας 10,00 

• Συγκόλληση μερ. μετ. οδοντοστοιχίας 15,00 

Ε. ΑΚΙΝΗΤΗ ΠΡΟΣΘΕΤΙΚΗ 

ΤΙΜΕΣ σε ΕΥΡΩ 

• Στεφάνη ακρυλική μεταβατική 

15,00 

• Στεφάνη ολική χυτή 

20,00 

• Στεφάνη μεταλλοακρυλική ανά δόντι 

35,00 

• Στεφάνη μεταλλοκεραμική ανά δόντι 

52,00 

• Άμεση ανασύσταση μύλης με χυτό άξονα -μεταλλικό 

20,00 

• Έμμεση ανασύσταση μύλης με χυτό άξονα-μεταλλικό 

25,00 

• Ένθετο άμεσο - μεταλλικό 

20,00 

• Ένθετο έμμεσο - μεταλλικό 

25,00 

• Στεφάνη γαλβανοκεραμικής 

85,00 

• Στεφάνη ολοκεραμική 

80,00 

• Στεφάνη τηλεσκοπική α και β 

50,00 

•Τοποθέτηση συνδέσμου 

15,00 

• Απλή διαμόρφωση στεφάνης στον παραλληλιστή 

10,00 

• Εργασία επί εμφυτεύματος (φρεζάρισμα) 

* Εργασίες με ευγενή μέταλλα, χρεώνεται η αξία του μετάλλου. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 4 Φεβρουάριου 2019 

Ο Αναπληρωτής Υπουργός 

ΠΑΥΛΟΣ ΠΟΛΑΚΗΣ 

20,00 



ΕΘΝΙΚΟ 

ΤΥΠΟΓΡΑΦΕΙΟ 


Καποδιστρίου 34, Τ.Κ. 104 32, Αθήνα 
Τηλ. Κέντρο 210 5279000 
Κείμενα προς δημοσίευση: \Λ/θί)ΐτ>35ί6ΐ·.θ1(4>6ί.αΓ 









